kardosdrur/scandi-wiki huggingface dataset:
Diamond League

Diamond League er en atletikturnering som arrangeres af det internationale atletikforbund World Athletics. Turneringen begyndte i 2010 og erstattede den tidligere Golden League. 2010-2012 havde turneringen et navnesponsorat med Samsung og gik derfor under navnet Samsung Diamond League. Nuværende hovedsponsor har siden december 2019 været Wanda Group.

Forskellen jævnført med Golden League-turneringen er at der er flere sportsgrene, flere konkurrencer og flere deltagende lande.

Se også 
 Diamond League 2010
 Diamond League 2011
 Diamond League 2012
 Diamond League 2013
 Diamond League 2014
 Diamond League 2015

Referencer

Eksterne henvisninger 
Diamond League Records – Men 
Diamond League Records – Women 

Atletikstævner
Det Hirschsprungske familiebillede

Det Hirschsprungske familiebillede er et oliemaleri af P.S. Krøyer fra 1881.

Motiv 
Det Hirschsprungske familiebillede viser en borgerlig familie og idealforestilling om den lykkelige familie. Maleriet er i en lang tradition af skildringer af den borgerlige familie, der går tilbage til midten af 1700-tallet og videreføres af Jens Juel og C.W. Eckersberg. Familien er samlet omkring et bord på terrassen med kaffe og en flaske "spiritus", Krøyer er ikke selv med på maleriet men hans kaffekop og glas står på bordet.

Mæcenen Hirschsprung 
Hirschsprung fattede tidligt interesse for P.S. Krøyers kunstneriske talent og støttede ham med kunstkøb og delvis finansiering af hans udenlandsophold 1877-81. Krøyer blev ven af hele den hirschsprungske familie. Han førte en personlig korrespondance med Pauline Hirschsprung og portrætterede i flere omgange familiemedlemmerne. Det Hirschsprungske familiebillede vidner om Krøyers nære relationer til familien. Maleriet er malet efter ønske fra Pauline, inden et par sønner skulle på kostskole i Schweiz.

Persongalleri 
Familien ses i en afslappet stund på terrassen ved deres sommerresidensen "Vilhelmsdal" ved Svanemøllen, som de havde lejet et par år. Foruden faderen, Heinrich, og moderen, Pauline, er der de fire sønner og datteren Ellen. Fra venstre ses Ivar, Aage, Oscar og Robert. Den moderen og datteren er placeret tæt ved indgangsdøren med deres strikketøj og knyttes derved til hjemmet og det private, en typisk klassisk rollefordeling. Robert, den ældste søn, læser i avisen. Heinrich og den næstældste søn, Oscar, kigger i Krøyers skitsebog, mens de to yngste skuer ud over terrassens og billedets kant.

Forstudier 
Krøyer lagde et stort forarbejde i billedet, med skitser og tegninger af hvert enkelt familiemedlem, samt flere kompositionsstudier.

Komposition 
Krøyer har anvendt bordets form i kompositionen idet familien er placeret i en ellipse.

Proveniens 
Maleriet er bestilt af Heinrich Hirschsprung og var i familiens eje indtil 1911, hvor Pauline forærede det til Den Hirschsprungske Samling.

Noter

Eksterne henvisninger og kilder 
 Den Hirschsprungske Samling 
 Kunstindeks Danmark & Weilbachs kunstnerleksikon 

Malerier fra 1881
Malerier af P.S. Krøyer
Malerier fra Den Hirschsprungske Samling
Binyrebark

Binyrebarken er beliggende langs omkredsen af binyrerne. Binyrebarkens funktion er at producere stresshormonerne mineralkortikoid, glukokortikoid, aldosteron og kortisol. Binyrebarken har en sekundærfunktion i androgensyntese. De seneste undersøgelser viser, at adrenokortikale celler under patologiske og fysiologiske betingelser viser neuroendokrine egenskaber. Inden for de normale binyrer synes at være begrænset til celler i zona glomerulosa og kan være vigtig for en autokrin regulering af adrenokortikal funktion. 

Binyrebarken består af tre hovedzoner eller lag, der reguleres af forskellige hormoner som nævnt nedenfor. Denne anatomiske zonering kan forstås på det mikroskopiske niveau, hvor hver zone kan genkendes og skelnes fra hinanden baseret på strukturelle og anatomiske egenskaber. Disse hovedzoner er Zona glomerulosa, Zona fasciculata og Zona reticularis.

Kilder 

Binyre
A Monster Like Me

"A Monster Like Me" er en sang skrevet af den norske singer-songwriter Kjetil Mørland og sunget af Mørland og Debrah Scarlett. Sangen repræsenterede Norge i Eurovision Song Contest 2015. Den blev udgivet som en digital download i Norge den 17. februar 2015.

Melodi Grand Prix 2015 
Under Melodi Grand Prix 2015 pressekonference den 21. januar 2015 blev "A Monster Like Me" annonceret som et af de elleve sange, som skal konkurrerer om at repræsentere Norge i Eurovision Song Contest 2015 i Wien, Østrig. Sangen blev udført som den niende i rækken og var en af de fire sange, der fortsatte til Guldfinalen. "A Monster Like Me" modtog 88.869 stemmer samlet, kun 3.496 stemmer foran 2. pladsen, og vandt muligheden for at konkurrere i Wien.

Efter at have vundet Melodi Grand Prix, toppede sangen som nummer 24 på VG-lista.

Musikvideo 
En musikvideo blev lavet, for at ledsage udgivelsen af "A Monster Like Me". Den blev første gang udgivet på YouTube den 20. februar 2015 en samlet længde på tre minutter og tretten sekunder.

Referencer 

Sange fra 2015
Singler fra 2015
Sange fra Norge
Eurovision Song Contest-sange fra Norge
Sange fra Eurovision Song Contest 2015
Anna af Østfrisland

Anna (undertiden Anne) af Østfrisland (1562 i Aurich - 1621 i Amt Neuhaus) var en kurfyrstinde af Pfalz, markgrevinde af Baden-Durlach og prinsesse af Sachsen-Lauenburg. Hun var datter af Edzard 2. af Østfrisland og Katarina Vasa, som var datter af den svenske konge Gustav Vasa.

Anna blev begravet i Heiliggeistkirche (Helligåndskirke) i Heidelberg, men hendes grav er ikke bevaret.

Ægteskab 
Anna giftede sig første gang den 12. juli 1583 i Heidelberg med kurfyrst Ludvig 6. af Pfalz-Simmern, som døde den 22. oktober samme år. Hun giftede sig anden gang den 21. december 1585 med markgreve Ernst Fredrik af Baden-Durlach. Han døde den 14. april 1604. Anna giftede sig tredje gang den 7. marts 1617 med hertug Julius Henrik af Sachsen-Lauenburg. Han var 26 år yngre end Anna og överlevede hende med fire decennier. Anna fik ingen børn. 

Huset Cirksena
Anna af Slesvig-Holsten-Gottorp

Anna af Slesvig-Holsten-Gottorp (1575 - 1610) var datter af Adolf af Slesvig-Holsten-Gottorp og Christine af Hessen. Hun blev gift med Enno 3. af Østfrisland.

Børn 
Anna fik fem børn under ægteskabet med Enno:
 Edzard Gustav (1599 – 1612)
 Anna Maria (1601 – 1634), gift med Adolf Frederik 1. af Mecklenburg-Schwerin
 Rudolf Christian (1602 – 1628), greve af Østfrisland i perioden 1625 til sin død
 Ulrik 2. (1605 – 1648), greve af Østfrisland fra 1628
 Christina Sophia (1609-1658), gift med Filip 3. af Hessen-Butzbach

Huset Holsten-Gottorp
Huset Oldenburg
Anna Maria af Østfrisland

Anna Maria af Østfrisland (født 23. juni 1601, død 4. september 1634) var datter af Enno 3. af Østfrisland og Anna af Slesvig-Holsten-Gottorp.

Ægteskab og børn 

Den 4. September 1622 blev hun gift med Adolf Frederik 1. af Mecklenburg (1588-1658). I ægteskabet fødtes følgende børn:
 Christian Ludvig 1. af Mecklenburg-Schwerin (11. december 1623 – 21. juni 1692)
 Sophia Agnes af Mecklenburg-Schwerin (11. januar 1625 – 26. december 1694)
 Karl, hertug af Mecklenburg-Mirow (8. marts 1626 – 20. august 1670)
 Anna Maria af Mecklenburg-Schwerin (1. juli 1627 – 11. december 1669), gift med Augustus, hertug af Sachsen-Weissenfels (forfader til George 3. af Storbritannien).
 Johann Georg af Mecklenburg-Schwerin (5. maj 1629 – 9. juli 1675)
 Hedwig of Mecklenburg-Schwerin (11. august 1630 – 17. maj 1631)
 Gustav Adolf af Mecklenburg-Schwerin (26. februar 1632 – 14. maj 1670)
 Juliane af Mecklenburg-Schwerin (8. november 1633 – 3. februar 1634)

Huset Cirksena
Desloratadin

Desloratadin eller (Desloratadine) er et lægemiddel til behandling af allergi. Det er et aktivt metabolit af loratadin.

Brug 
Desloratadin bruges til behandling af allergisk rhinitis og tilstoppet næse.  Det er et væsentligt metabolit af loratadin og de to lægemidler er omtrent lige sikre og effektive.

Bivirkninger 
De mest almindelige bivirkninger er træthed, mundtørhed, hovedpine og mave-tarmproblemer.

Funktionsprincip 
Desloratadin er et tricyklisk antihistamin, som har en selektiv og peripheral H1-antagonist funktion. Det er en antagonist på histamin H1 receptorer og en antagonist på alle undertyper af muscarinic acetylcholin receptorer. Det har en langtidsvarende effekt i moderate og lave doser, det forårsager ikke døsighed, fordi det umiddelbart ikke påvirker centralnervesystemet.

Kommercielt brug 
Desloratadin er tilgængeligt i mange doseringsformer og under mange handelsnavne. Eksempler på handelsnavne er Aerius, Dasselta eller Desloratadine.

Kilder 

Antihistaminer
Træthed

Træthed (også kaldet udmattelse, sløvhed eller mathed) er en subjektiv følelse, som er adskilt fra svaghed, og som har variende omfang. I modsætning til svaghed så kan træthed mindskes ved perioder med søvn. Træthed kan have fysiske eller psykiske årsager. Fysisk træthed er en forbigående tilstand, hvor en muskel ikke kan fastholde en optimal fysisk præstation, hvilket oftere sker ved intens fysisk aktivitet. Mental træthed er en forbigående nedgang i maksimale kognitive præstationer, som er forårsaget af længerevarende perioder med kognitiv aktivitet. Det kan vise sig ved døsighed, letargi eller direkte opmærksomhedstræthed.

Medicinsk udgør træthed et ikke-specifikt symptom, som der kan være mange forskellige årsager til. Træthed betragtes som et symptom, snarere end et sygdomstegn, fordi det er en subjektiv følelse der reporteres af patienten, snarere end et et objektivt tegn, der kan observeres af andre. Træthed og træthedsfølelse sammenblandes ofte. Mange handicappede har i løbet af en dag en begrænset mængde energi til rådighed, der, når den er udtømt, leder til stor træthed, som beskrevet i sketeorien.

Se også 
 Søvnighed

Noter

Videre læsning 
Byung-Chul Han: Müdigkeitsgesellschaft. Matthes & Seitz, Berlin 2010, . (Philosophical essay about fatigue as a sociological problem and symptom).
 Dansk udgave: Træthedssamfundet. Møller, 2012, .

Eksterne henvisninger 

 Fatigue — Information for Patients, U.S. National Cancer Institute
 Information leaflet from mental health charity The Royal College of Psychiatrists
 Is exhaustion an actual medical diagnosis? from Slate.com

Symptomer
Mentale processer
Ballen (flertydig)

Ballen kan henvise til flere stednavne i Danmark:
 Ballen (Halling Sogn) – en bebyggelse i Halling Sogn, Odder Kommune
 Ballen – en bebyggelse i Tranebjerg Sogn, Samsø Kommune
 Ballen (Øster Skerninge Sogn) – en bebyggelse og et ejerlav i Øster Skerninge Sogn, Svendborg Kommune
 Ballen (Sødring Sogn) – en grund i Sødring Sogn, Randers Kommune
Eleonora Sophie af Slesvig-Holsten-Sønderborg

Eleonora Sophie af Slesvig-Holsten-Sønderborg (14. februar 1603 – 5. januar 1675) var en dansk-tysk prinsesse, der var fyrstinde af Anhalt-Bernburg fra 1630 til 1656. Hun var datter af hertug Hans den Yngre af Slesvig-Holsten-Sønderborg og blev gift med fyrst Christian 2. af Anhalt-Bernburg.

Biografi 

Eleonora Sophie blev født den 14. februar 1603 i Sønderborg som det yngste og treogtyvende barn og tolvte datter af hertug Hans den Yngre af Slesvig-Holsten-Sønderborg i hans andet ægteskab med Agnes Hedvig af Anhalt.

Hun blev gift den 28. februar 1625 i Ahrensbök med sin fætter fyrst Christian 2. af Anhalt-Bernburg, søn af hendes mors søster, fyrst Christian 1. af Anhalt-Bernburg. De fik femten børn.

Fyrst Christian døde den 22. september 1656 i Bernburg. Fyrstinde Eleonora Sophie overlevede sin mand med 18 år og døde den 5. januar 1675 i Ballenstedt i Anhalt.

Huset Oldenburg
Sønderborgske fyrstelige
Danskere i 1600-tallet
Personer fra Sønderborg
Harald Mogensen-prisen

Harald Mogensen-prisen er litteraturpris, der siden 2007 er blevet uddelt hvert år af Det danske Kriminalakademi. Prisen gives for årets bedste danske kriminalroman.

Prisen er opkaldt efter Harald Mogensen (1912–2002), dansk redaktør og prisbelønnet for sit arbejde som kriminallitteraturkritiker.

Modtagere 
 2007 – Kirsten Holst for Sin brors vogter
 2008 – Morten Hesseldahl for Drager over Kabul
 2009 – Lene Kaaberbøl og Agnete Friis for Drengen i kufferten
 2010 – Jussi Adler-Olsen for Flaskepost fra P.
 2011 – Susanne Staun for Døderummet (roman)
 2012 – Erik Valeur for Det syvende barn
 2013 – Michael Katz Krefeld for Sort sne falder 
 2014 – Simon Pasternak for Dødszoner
 2015 – Thomas Rydahl for Eremitten
 2016 – Ane Riel for Harpiks 
 2017 – Lars Kjædegaard for Det der er værre
 2018 – Elsebeth Egholm for Jeg finder dig altid
 2019 – Jesper Stein for Solo
2020 – Gretelise Holm for Dødfunden
2021 – Jenny Lund Madsen for Tredive dages mørke
2022 – Morten Hesseldahl for Mørket under isen
2023 – Torben Munksgaard for Damevennens død

Referencer

Eksterne henvisninger 
 Harald Mogensen-pris litteraturpriser.dk
 Harald Mogensen-prisen  detdanskekriminalakademi.dk

Litteraturpriser fra Danmark
Krimier
Egum

Egum har flere betydninger:
 Egum (Fredericia Kommune) – landsby beliggende ca. fem kilometer nordvest for Fredericia centrum.
 Egum Atol – part af Marshall Bennett Øerne.
Martha-prisen

Martha-prisen er en litteraturpris, der uddeles af boghandlerkæden Bog & idé. 

Prisen er indstiftet i 1989  under navnet Danskernes Yndlingsforfatter. 

Siden 2013 har den båret navnet Martha-prisen, opkaldt efter den første prismodtager, Martha Christensen.

Alle interesserede kan nominere værker og efterfølgende stemme på de værker, der har modtaget flest nomineringer.

Modtagere 

 2021: Katrine Engberg
 2020: Sara Blædel
 2019: Jens Henrik Jensen
 2018: Leonora Christina Skov
 2017: Jesper Stein
 2016: Michael Katz Krefeld
 2015: Øbro & Tornbjerg
 2014: Sara Blædel
 2013: Jussi Adler-Olsen
 2012: Jussi Adler-Olsen
 2011: Jussi Adler-Olsen
 2010: Sara Blædel
 2009: Sara Blædel
 2008: Hanne Vibeke Holst
 2007: Sara Blædel
 2006: Leif Davidsen
 2005: Hanne Vibeke Holst
 2004: Jane Aamund
 2003: Johannes Møllehave
 2002: J.R.R. Tolkien
 2001: J.K. Rowling
 2000: J.K. Rowling
 1999: Jane Aamund
 1998: Jane Aamund
 1997: Jane Aamund
 1996: Peter Høeg
 1995: Ib Michael
 1994: Johannes Møllehave
 1993: Peter Høeg
 1992: Lise Nørgaard
 1991: Stephen King
 1990: Bjarne Reuter
 1989: Martha Christensen

Referencer

Eksterne henvisninger 

 Martha-prisen

Litteraturpriser fra Danmark
Det Danske Kriminalakademis debutantpris

Det Danske Kriminalakademis debutantpris er en litteraturpris, der uddeles af Det Danske Kriminalakademi. Prisen er indstiftet i 1989 og gives for den bemærkelsesværdige debut i spændingsgenren.

Modtagere 
 1989: Erik Otto Larsen for Pondus sidste sag, og Steen Harvig og Jørn Namer for Slutspil med blind makker
 1990: Ole Frøslev Christensen for Tornen i øjet
 1994: Hans Henning Harmer for Nr. 17 på dødslisten
 1995: Mark Ørsten for Fædrenes sønner
 1996: Steen Christensen for Drabsafdelingen, og Ole Strandgaard for Særlingens testamente
 1997: Birgitte Jørkov for Den skønne Helene
 2000: Gretelise Holm for Mercedes-Benz syndromet, og Martin Jensen for Eske Litle. Byfoged i Assens
 2001: Ole Bornemann for Det sidste vidne
 2002: Søren Lassen for En anden tid
 2003: Thomas Qvortrup for Tæt på paradis, og Claus Herholdt for En skygge af tvivl
 2004: Søren Meinertsen for Børnenes ven
 2005: Sara Blædel for Grønt støv
 2006: Anna Grue for Noget for noget
 2007: Jonas Bruun for Drivjagt, og Inger Wolf for Sort sensommer
 2008: Michael Katz Krefeld for Før stormen
 2009: Sissel-Jo Gazan for Dinosaurens fjer
 2010: Ikke uddelt
 2011: A.J. Kazinski (makkerparret Anders Rønnow Klarlund og Jacob Weinreich) for Den sidste gode mand
 2012: Jesper Stein for Uro
 2013: Ane Riel for Slagteren i Liseleje
 2014: Hans Davidsen-Nielsen for Hypokonderens død
 2015: Finn Halfdan for Et nødvendigt offer
 2016: Nina von Staffeldt for Frosne beviser
 2017: Anne Mette Hancock for Ligblomsten 
 2018: Søren Sveistrup for Kastanjemanden 
2019: Janni Pedersen og Kim Faber for Vinterland
2020: Torben Munksgaard for Digterens død
2021: Iben Albinus for Damaskus

Referencer 

Kriminalakademis debutantpris
Egum (Fredericia Kommune)

Egum er en mindre landsby, beliggende ca. fem kilometer nordvest for Fredericias centrum.

Landsbyen ligger i Elbo Herred, Trinitatis Sogn.

Landsbyer i Fredericia Kommune
Oliver Bjorkstrand

Oliver Bjorkstrand (født 10. april 1995) er en dansk ishockeyspiller. Han spiller for Seattle Kraken i NHL. Bjorkstrand blev udvalgt af klubben i 3. runde (89. samlet set) i NHL Entry Draft i 2013.

Bjorkstrand fik sin debut AL-Bank Ligaen med Herning Blue Fox i sæsonen Superisligaen 2011-12.

Bjorkstrand blev indkaldt til Columbus Blue Jackets' trup den 16. marts 2016, og han fik debut i NHL den efterfølgende dag. Han spillede med nummer 28 for Columbus Blue Jackets. Allerede i sin anden NHL-kamp scorede han to mål og blev valgt til kampens spiller.

Referencer

Eksterne henvisninger 
 

Ishockeyspillere fra Danmark
Norderwöhrden

Norderwöhrden er en kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende i Nordsømarsken i trekanten mellem Heide, Büsum og Wesselburen vest for motorvejen A23. Kommunen ligger dermed på linje med Wöhrden, Hassenbüttel og Wesselburen, der er de ældste bebyggelser fra tidlig middelalder, dengang direkte ud til Nordsøen.

I kommunen ligger bebyggelserne Dellweg, Edemannswurth, Edemannswisch, Nannemannshusen, Oeverwisch, Poppenhusen, Wennemannswisch og Wellinghusen.

Nabokommuner 
Nabokommuner er (med uret fra nordvest) kommunerne Oesterwurth, Neuenkirchen og Wesseln, byen Heide samt kommunerne Lohe-Rickelshof, Wöhrden og Wesselburener Deichhausen (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Shailene Woodley

Shailene Diann Woodley (født 15. november 1991 i San Bernardino County, Californien) er en amerikansk skuespiller. Woodley er bedst kendt for rollerne Tris Prior i Divergent-serien, og Hazel Grace Lancaster i En flænge i himlen (The Fault In Our Stars). Hendes første hovedrolle var i tv-serien Mit liv som teenager (The Secret Life of the American Teenager), hvor hun spillede Amy Juergens, en gravid teenager.

Eksterne henvisninger 

 

Skuespillere fra Californien
Amerikanere i 1900-tallet
Amerikanere i 2000-tallet
Vinding Kirke (Vejle Kommune)

Vinding Kirke er en middelalderkirke i Vinding Sogn i Vejle Kommune. Indtil Kommunalreformen i 1970 lå kirken i Holmans Herred (Vejle Amt).

Kirken består af skib og kor, tårn mod vest og våbenhus mod syd. Skib og
kor er fra romansk tid, ca. 1150 af granitkvadre på sokkel med skråkant.
Korbuen er bevaret, norddøren og to oprindlige vinduer ses tilmuret. I skibets mure er der to granitsten med figurer.

I den senere middelalder blev tårnet tilføjet af samme bredde som skibet, med rundbue ind til skibet, af
munkesten. Våbenhuset er af nye, små sten. Hele kirken har fladt loft, tårnrummet
har vistnok været hvælvet; 1573 nævnes kirken som meget faldefærdig.

Altertavle og prædikestol er fra slutningen af det 18. århundrede. Figurer fra en ældre gotisk tavle findes
i kirken. Der er en romansk granitdøbefont. Alterkalk er fra 1765, skænket af købmand Jens Fævejle
fra Vejle, som da havde købt kirken af kronen.

Kirkens inventar blev renoveret i 2008 med et nyt alterbillede af Maja Lisa Engelhardt og et nyt granitalterbord, tegnet af arkitekt Ebbe Lehn Petersen.

Referencer

Eksterne henvisninger 

 Om kirken  fra VindingKirkeVejle.dk
 Vinding Sogn i Trap Danmark
 Vinding Kirke hos KortTilKirken.dk


Kirker i Vejle Kommune
Kirker i Haderslev Stift
Bygninger, konstruktioner og anlæg i Vejle
Kirker i Vejle Amt
Den kongelige forholdsordre

Den kongelige forholdsordre (Officiel betegnelse: Anordning om forholdsordre for det militære forsvar ved angreb på landet og under krig),  er en kongelig anordning udstedt 6. marts 1952 af kong Frederik 9. der beskriver hvordan danske militære styrker skal forholde sig hvis de bliver angrebet af en fjende uden forudgående krigserklæring.

Anordningen tilskriver at et eventuelt angreb på dansk territorium eller en dansk militær enhed udenfor dansk territorium straks skal besvares uden at afvente nærmere ordrer via kommandovejen. Et angreb er desuden at betragte som en fuld mobilisering af Forsvaret, Hjemmeværnet og reserven. Personellet skal hurtigst muligt møde på deres designerede mødepladser - eller nærmeste danske/allierede enhed hvis det ikke er muligt at møde ved egen enhed.

Forholdsordren er et udspring af devisen "Aldrig mere en 9. april" efter 2. verdenskrig.

Danmark blev den 9. april 1940 invaderet og efterfølgende besat, Forsvaret ydede kun let modstand af forskellige årsager. Man ønskede efterfølgende at have en stående ordre til de militære styrker så disse ikke behøver at vente på at beslutningstagernes ordrer kom frem, men kunne reagere prompte på et eventuelt nyt angreb.

Eksterne henvisninger 
 retsinformation.dk: Anordning om forholdsordre for det militære forsvar ved angreb på landet og under krig - AND nr 63 af 06/03/1952 
 retsinformation.dk: Anordning om ændringer i anordning om forholdsordre for det militære forsvar ved angreb på landet og under krig  - AND nr 130 af 26/04/1961 

Danmarks love
Danmarks forsvarspolitik
Jakob Olrik

Jakob Olrik (født 1973) er en dansk forfatter og debattør. I 1994 blev han producer for teatergruppen Antropopiselskabet. Han har sidenhen beskæftiget sig med markedsføring, PR, tv-produktion og ejendomsudvikling.

Sexologi 
Jakob Olriks arbejde for at udbrede kendskabet til sexologi begyndte med stiftelsen af sexolog- og parterapiuddannelsen, som han startede i 2006 sammen med Joan Ørting og derefter var rektor for frem til 2009. Jakob Olrik er foredragsholder og har siden 2013 turneret Danmark rundt med showene Kvinde, kend din mand og Mer' og bedre SEX.

Jakob Olrik var vært og konceptudvikler på det prisbelønnede DR2-program I seng med DR2 og har desuden medvirket i flere TV-programmer som Zulu Djævleræs, Spiegel TV og ZDF i Tyskland- Han har også deltaget i DR1’s Kender du typen (2016).

I 2017 var Jakob Olrik vært på en DR2-temalørdag med programmet Fremtidens sex.

Jakob Olrik har ved flere lejligheder deltaget i Radio24syv, P1 og er fast ugentlig gæst på Nova FM i Aftenklubben.

Jakob Olrik er debattør og har skrevet om parforhold, kønsroller, kærlighed og sex i bl.a. Politiken, Jyllands-Posten, Information, BT, Ekstra Bladet og Euroman. Derudover har han udgivet artikler ved instituttet for fremtidsforskning Scenario.

Han blogger desuden fast på sit eget website.

I maj 2018 lancerede Jakob Olrik sin podcast Jakobs Sofa, hvor han optager samtaler med forskellige klienter om kærlighed og sex.

Iværksætteri 
Jakob Olrik er stifter af selskaberne Factory Group, Villa Wilder, legalizer, Joan Ørting aps og Olrik Consult.

Jakob Olrik har desuden været direktør for eventbureauet "Under Overfladen" (2013-2014), der havde til huse på Det Gamle Danmarks Akvarium i Charlottenlund. Her var han initiativtager til bl.a. foredragsfestivalen Talebobler i Akvariet og Frost-festivalen.

Forfatterskab 
 Mer’ og bedre sex. Gyldendal (2010)
 Kvinde, kend din mand. Politikens Forlag (2013)
 Natsværmer. Politikens Forlag (2016)
 Kærlighedens mysterier. Gyldendal (2020)

Familie 
Jakob Olrik har datteren Katinka Olrik. Jakob Olrik er søn af kunstmaler og arkitekt MAA Mikael Olrik.

Referencer

Eksterne henvisninger 
 
 Jakob Olrik åbner et mandebordel.

Faglitterære forfattere fra Danmark
Foredragsholdere fra Danmark
Jakob